cyanic-selkie/wikianc huggingface dataset:
Ռոդիոն Նահապետով
Ռեժիսոր
Երբ Ռոդիոն Նահապետովը սովորում էր ՎԳԻԿ-ի դերասանական բաժնում, Իգոր Տալանկինն նրան հրավիրեց իր ռեժիսորական արվեստանոց։ Սակայն մի քանի տարի անց, Մարկ Դոնսկոյի հետ «Մոր սիրտը» և «Մոր հավատարմությունը» ֆիլմերում համատեղ աշխատանքից հետո, արդեն որպես կայացած դերասան, Ռոդիոն Նահապետովը որոշեց զբաղվել ռեժիսուրայով։ Առաջին ռեժիսորական աշխատանքները կարճամետրաժ «Հիշո՞ւմ ես» և «Գինի խատուտիկներից» ֆիլմերն էին (1972)։ Առաջին ֆիլմը հիմնված է ռեժիսորի՝ մանկատանն ապրելու ժամանակվա անձնական հիշողությունների վրա։ Երկրորդը՝ Ռեյ Բրեդբերիի համանուն պատմվածքի երաժշտական էկրանավորումն է ։
Նահապետովի առաջին լիամետրաժ ռեժիսորական աշխատանքը «Քեզ հետ և առանց քեզ» (1973) ֆիլմն է, որը նա 1975 թվականին ներկայացրեց Սան Ֆրանցիսկոյի Միջազգային կինոփառատոնում և որն ավելի ուշ Բելգիայի «Ֆեմինա» ամենամյա ֆիլմադիտման ժամանակ ստացավ մրցանակ ։ Ֆիլմը պատմում է Մարինա Նեյոլովայի և Յուոզաս Բուդրայտիսի հերոսների սիրո պատմության մասին  ։
Զաբիվակա
Զաբիվակա, մասկոտ, 2018 թվականին Ռուսաստանում անցկացվող ֆուտբոլի աշխարհի առաջնության պաշտոնական թալիսմանը։
Ռոդիոն Նահապետով
Ռեժիսոր
Ռոդիոն Նահապետովի երկրսրդ ֆիլմը՝ «Աշխարհի վերջը» (1975), Լյուբլյանի «Մարդ-աշխատանք-ստեղծագործություն» միջազգային կինոֆորումի ժամանակ 1976 թվականին ստացավ Մեծ մրցանակ։ Ֆիլմը բազում ուղղումների ենթարկվեց և դժվարությամբ էկրան բարձրացավ, սակայն մեծ հաջողություն ունեցավ հանդիսատեսի շրջանում։ Գլխավոր դերը խաղաց Վերա Գլագոլևան, ով արդյունքում դարձավ ռեժիսորի կինը։
Զաբիվակա
Արտաքին տեսք
Զաբիվական անձնավորված գայլ է՝ դարչնասպիտակ մորթով և երկնագույն աչքերով։ Նրա հագին «RUSSIA 2018» սև գույնի գրությամբ կապտասպիտակ մարզաշապիկ է և կարմիր կիսատաբատ։ Աչքերին կամ ճակատին կրում է նարնջագույն մարզական ակնոց։ Սպիտակի, կապույտի ու կարմիրի համադրությունը խորհրդանշում է Ռուսաստանի դրոշի գույները։
Ռոդիոն Նահապետով
Ռեժիսոր
Նահապետովի ռեժիսորական աշխատանքների գլխավոր թեման սերն էր, պայքարը ժամանակի հետ, հույսի պահպանումը կամ էլ հանգամանքների բերումով դրա կորուստը։ Մաքսիմ Գորկու «Թշնամիները» պիեսի էկրանավորման մեջ դերակատարումների համար Ռոդիոն Նահապետովը հավաքեց տաղանդների մի ամբողջ բանակ՝ Ինոկենտի Սմոկտունովսկի, Նիկոլայ Գրիցենկո, Նիկոլայ Տրոֆիմով, Ելենա Սոլովեյ, Մարինա Նեյոլովա, Ռեգիմանտաս Ադոմայտիս, Յուոզաս Բուդրայտիս, Վերա Գլագոլևա ։
Զաբիվակա
Պատմություն
Մասկոտը մշակվել է Տոմսկի պետական համալսարանի գրաֆիկական դիզայնի ամբիոնի ուսանողուհի Եկատերինա Բոչարովայի կողմից։ Ֆուտբոլի աշխարհի առաջնության պաշտոնական խորհրդանիշն ընտրվել է օնլայն քվեարկությամբ։ Քվեարկության արդյունքները հայտարարվել են 2016 թվականի հոկտեմբերի 22-ին Առաջին ալիքի «Вечерний Ургант» հաղորդման ժամանակ ։
Ռոդիոն Նահապետով
Ռեժիսոր
Նահապետովը 1980 թվականին Բորիս Վասիլևի վեպի հիման վրա «Մի՛ կրակեք սպիտակ կարապների վրա» հեռուստաֆիլմը նկարահանեց, որը 1981 թվականին Երևանում կայացած Համամիութենական կինոփառատոնին մրցանակ ստացավ։ Ֆիլմը պատմում է մարդու և հասարակության բարդ հարաբերությունների մասին, բնության նկատմամբ սիրո, մարդասիրության և արդարության մասին։ Ինչպես և նախկին ֆիլմերը, այս մեկը ևս դժվար գրաքննական ճանապարհ անցավ, սակայն հանդիսատեսի շրջանում մեծ հաջողություն ունեցավ։ Գլխավոր դերերում նկարահանվեցին հայտնի դերասաններ Ստանիսլավ Լյուբշինը և Նինա Ռուսլանովան։ Բորիս Վասիլևը, ով մասնակցում էր սցենարի ստեղծման աշխատանքներին, տեսնելով, որ սցենարի վերջնական տարբերակը էականորեն տարբերվում է վեպից, պահանջեց իր ազգանունը հանել տիտրերից ։ Վերա Գլագոլևայի մասնակցությամբ (գլխավոր դեր) «Քո մասին» (1981) երաժշտական ֆիլմը 1983 թվականին Մոնտե Կարլոյի փառատոնին ստացավ «Ոսկե նիմֆա» մրցանակ  ։
Զաբիվակա
Պատմություն
Գայլը հավաքել է ձայների 53 %-ը՝ առաջ անցնելով վագրից (27 %)։ Կատուն 20 %-ով զբաղեցրել է երրորդ տեղը։ Քվեարկությանը, որին մասնակցել է ավելի քան 1 միլիոն մարդ, վերջին ամիսներին անցկացվել է ՖԻՖԱ-ի հարթակներում, ինչպես նաև Առաջին ալիքով անցկացված ուղիղ եթերից առաջ ու դրա ընթացքում, որի ժամանակ ամփոփվել են մրցույթի արդյունքները ։ Զաբիվակայի անունը առաջին անգամ արտասանել է 2018 թվականի աշխարհի առաջնության կազմկոմիտեի ղեկավար Վիտալի Մուտկոն Առաջին ալիքի եթերում ։
Ռոդիոն Նահապետով
Ռեժիսոր
Ի հավելումն հիմնական ռեժիսորական աշխատանքին՝ Ռոդիոն Նահապետովը հանդես էր գալիս նաև որպես կոմպոզիտոր՝ գրելով երաժշտություն երկու փաստագրական ֆիլմերի համար ։
Զաբիվակա
Պատմություն
2016 թվականի հոկտեմբերին մասկոտի իրավունքները Եկատերինա Բոչարովից 500 դոլարով գնել է Ֆուտբոլային ասոցիացիաների միջազգային ֆեդերացիան (ՖԻՖԱ ):
Ռոդիոն Նահապետով
ԱՄՆ-ում
1989 թվականին (որոշ տվյալներով նաև 1991 թվականին) այն բանից հետո, երբ նրա «Գիշերվա ավարտին» (1987) ֆիլմը գնվեց 20th Century Fox կինոընկերության կողմից, Ռոդիոն Նահապետովը իր ծանոթներից մեկի հրավերով մեկնեց ԱՄՆ, որտեղ ապրում և աշխատում էր մինչև 2003 թվականը ։
Զաբիվակա
Պատմություն
Զաբիվակայի քանդակները տեղադրվել են այն քաղաքներում, որտեղ պետք է անցկացվեին 2018 թվականի ֆուտբոլի աշխարհի առաջնության խաղերը։
Ռոդիոն Նահապետով
ԱՄՆ-ում
Մեկնելուց քիչ անց Նահապետովը ամուսնալուծվեց Վերա Գլագոլևայից՝ թողնելով նրան 2 երեխաների հետ և ամուսնացավ իր մենեջեր Նատալիա Շլյապկինոֆի հետ, ով այդ ժամանակ աշխատում էր ԱՄՆ-ի անկախ հեռուստատեսության ասոցիացիայում ։
Ամերիկյան կինոյում ինքնահաստատվելու առաջին փորձերը հաջողությամբ չպսակվեցին։ Նրա կողմից գրված բազմաթիվ սցենարները պահանջարկ չունեին։ Միայն երկու տարի անց՝ 1992 թվականին, երբ Ռոդիոն Նահապետովը կնոջ՝ Նատալիայի հետ, արդեն պատրաստվում էին վերադառնալ Ռուսաստան, նրան հաջողվեց կնքել առաջին հոլիվուդյան պայմանագիրը Էրիկ Լի Բաուերսի սցենարի հիման վրա «Հեռազգաց» (Stir) գեղարվեստական ֆիլմը նկարահանելու համար։ Ֆիլմը էկրան բարձրացավ 1997 թվականին։ Այս ֆիլմում ռեժիսորն առաջին անգամ էր աշխատում ամերիկացի հեռուստադիտողի շրջանում հայտնի ֆանտաստիկ թրիլեր ժանրում։ Գլխավոր դերերում նկարահանվեցին այնպիսի հայտնի դերասաններ, ինչպիսիք են Մայքլ Ջորջ Փոլարդը, Կարեն Բլեքը, Թոնի Թոդը, Ռենո Ուիլսոնը և այլք։ Փոքր դերով հանդես եկավ նաև ռեժիսորը ։
Զաբիվակա
Քննադատություն
Զաբիվակայի գրաֆիկական պատկերը ծաղրվել է «Прожекторперисхилтон» հաղորդման 2017 թվականի մարտի 4-ի թողարկման ժամանակ ։ Հաղորդավար Սերգեյ Սվետլակովը ծաղրել է Զաբիվակայի ակնոցը (որ կոչել է լեռնադահուկային) և այն դիրքը, որով պատկերված է խորհրդանիշը. ըստ Սվետլակովի՝ թվում է, թե բացակայում է Զաբիվակայի մեկ ոտքը։ Խորհրդանիշը քննադատվել է նաև «Уральские пельмени» շոուի մասնակիցների կողմից ։
Ռոդիոն Նահապետով
ԱՄՆ-ում
Այս ֆիլմի նկարահանումների համար Նահապետովը կնոջ հետ 1995 թվականին ստեղծեց իր RGI Productions կինոընկերությունը, որը, «Հեռազգաց»-ից հետո համագործակցելով ОРТ հեռուստաալիքի հետ, նկարահանեց ԱՊՀ-ում հայտնի «Մահացու ուժ 2» հեռուստասերիալի ամերիկյան 3 սերիաներ՝ «Առաքելությունն իրականանալի է» ընդհանուր անվամբ։ Նահապետովը մասնակցեց այդ նկարահանումներին որպես դերասան, ռեժիսոր և պրոդյուսեր։
Զաբիվակա
Քրեական գործ ապրանքանիշի ապօրինի օգտագործման համար
Թաթարստանի ոստիկանությունը քրեական գործ է հարուցել Ռուսաստանի Դաշնության քրեական օրենսգրքի 180 հոդվածի առաջին մասով՝ «Ապրանքների (աշխատանքների, ծառայությունների) նույնականացման միջոցների անօրինական օգտագործման» համար Կազանի 49-ամյա բնակչուհի, դերձակ Իրինա Զինգարովայի դեմ, որը համաձայնել է 70 հազար ռուբլով պատրաստել Զաբիվակային պատկերող երեք տիկնիկ մի մարդու պատվերով, որը ներկայացել է որպես Էլդար Գայնուլին։ Պատվիրատուն պարբերաբար այցելել է, առաջարկել փոփոխություններ և պահանջել, որ տիկնիկները հարյուր տոկոսով նման լինեն բնօրինակին։ Երբ տիկնիկները պատրաստ էին, պարզվել է, որ պատվիրատուն ոստիկանության մայոր, ավագ օպերլիազոր Իլդար Գայնուտդինովն է։ Զինգարովան ձերբակալվել է և տեղափոխվել բաժին։ Քանի որ պատվիրված էին մի քանի տիկնիկներ, գումարը եղել է մեծ, և հարուցվել է քրեական գործ։ Վնասը, որն իբր հասցվել է ՖԻՖԱ-ին, կազմել է 378 հազար։ Եթե դատարանը մեղավոր ճանաչի Զինգարովային, նրան սպառնում է ոչ միայն տուգանք, այլև երկու տարվա ազատազրկում   ։
Ռոդիոն Նահապետով
ԱՄՆ-ում
Այս համագործակցության հաջողության շնորհիվ կայացավ ռուս-ամերիկյան հաջորդ նախագծի համատեղ իրականացումը՝ «Ռուսները հրեշտակների քաղաքում» 12 սերիանոց դետեկտիվ հեռուստաֆիլմը, որը էկրան բարձրացավ 2002 թվականին։ Ֆիլմի սցենարը գրեց Ռոդիոն Նահապետովը։ Ֆիլմում նկարահանվեցին հայտնի դերասաններ Կարեն Բլեքը, Էրիկ Ռոբերթսը, Լեյն Դևիսը, Շոն Յանգը, Գարի Բյուզին, Էրիկ Էստրադան, ինչպես նաև ռուս կինոդերասաններ Լև Դուրովը, Վալերի Նիկոլաևը, Լիդիա Ֆեդոսեևա-Շուկշինան, Եկատերինա Ռեդնիկովան և այլք։ Գլխավոր դերը խաղաց Նահապետովը, իսկ դերերից մեկը՝ ավագ դուստրը՝ Աննան։
Հաջորդ լիամետրաժ ֆիլմ-թրիլերը՝ «Սահմանային բլյուզ»-ը, Նահապետովը նկարահանեց իր սցենարի հիման վրա արդեն կայացած դերասանական կազմով։ Գլխավոր դերերը խաղացին նախկին ֆիլմում նկարահանված Էրիկ Ռոբերթսը, Գարի Բյուզին, Էրիկ Էստրադան, Եկատերինա Ռեդնիկովան և Վլադիմիր Ստեկլովը։ Ֆիլմը էկրան բարձրացավ 2004 թվականին։ Բյուջեն կազմեց $10 000 000:
Զաբիվակա
Արտաքին հղումներ
Կատեգորիա:Ֆուտբոլի աշխարհի առաջնություն 2018
Ռոդիոն Նահապետով
ԱՄՆ-ում
Նույն թվականին էկրան բարձրացավ Ռուսաստանի «Ցենտրալ Պարտներշիփ» կինոստուդիայում ռեժիսորի կողմից նկարահանված բազմասերիանոց «Իմ մեծ հայկական հարսանիքը» լիրիկական կոմեդիան (սցենարը՝ Հաննա Հովհաննիսյան-Սլուցկու)։ Գլխավոր դերերը խաղացին ռուս և հայ հայտնի դերասաններ Արմեն Ջիգարխանյանը, Մարատ Բաշարովը, Մարիա Շուկշինան, Նատալիա Անդրեյչենկոն և այլք։ Ռեժիսորը ֆիլմում միայն փոքր դեր խաղաց՝ գլխավոր հերոսուհու հոր կերպարը։ «Հայկական հարսանիքից» հետո Նահապետովը սցենար գրեց և իր RGI Productions կինոընկերությունում նկարահանեց «Վարակում» (Contamination) հոգեբանական թրիլերը։ Սցենարը մասամբ հիմնված է իրական իրադարձությունների վրա, որոնք տեղի էին ունեցել 1960-ական թվականներին ռեժիսորի մոր հետ ։ Ռեժիսորի հիմնական դերասանական կազմի (Էրիկ Ռոբերթս, Կարեն Բլեք) հետ մեկտեղ ռուս-ամերիկյան ֆիլմում նկարահանվեցին ռուս հայտնի դերասաններ Անդրեյ Սմոլյակովը, Իգոր Արտաշոնովը, Ալեքսանդր Անդրիենկոն և այլք։ Ֆիլմում խաղաց նաև ռեժիսորի կրտսեր դուստրը՝ Մարիան։ Ֆիլմը կինովարձույթի դուրս եկավ 2007 թվականին։ 2008 թվականին «Ոսկե փյունիկ» կինոփառատոնին ռեժիսորն այս ֆիլմի համար Ռուսաստանի դերասանների գիլդիայի կողմից հատուկ մրցանակ ստացավ՝ համաշխարհային կինեմատոգրաֆում ռուսական մշակույթի առաջխաղացման համար։
Արտաքին հղումներ
Կատեգորիա:Հայ ռեժիսորներ Կատեգորիա:Հայ սցենարիստներ Կատեգորիա:Հայ դերասաններ Կատեգորիա:Պյատիխատկի քաղաքում ծնվածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ամերիկացի դերասաններ Կատեգորիա:Ամերիկացի կինոօպերատորներ Կատեգորիա:ՌԽՖՍՀ վաստակավոր արտիստներ Կատեգորիա:ՎԳԻԿ-ի շրջանավարտներ Կատեգորիա:Ամերիկացի կինոռեժիսորներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս դերասաններ Կատեգորիա:Խորհրդային սցենարիստներ Կատեգորիա:ՌԽՖՍՀ ժողովրդական արտիստներ
Օրիստանո
Օրիստանո (Oristano) կոմունա Իտալիայում, Սարդինիա մարզում։
Բնակչությունը կազմում է 32454 մարդ (2008 թվականի տվյալներով), բնակչության խտությունը կազմում է 389 մարդ/կմ²։ Զբաղեցնում է 85 կմ² մակերես տարածք։ Փոստային ինդեքսն է՝ 9170։ Հեռախոսային կոդը՝ 0783։
Ժողովրդագրություն
Բնակչության աճը
Լիզիո
Լիզիո  (իտալ․՝ Lisio) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 221մարդ (2008 թվականի տվյալներով)։ Բնակչության խտությունը 28մարդ/կմ²։ Տարածքը՝ 8 կմ²։ Փոստային ինդեքս՝ 12070։ Հեռախոսային կոդ՝ 0174։
Բնակավայրի հովանավորն է համարվում սուրբ Մարամ Աստվածածինը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Նևիլ օ Բուա
Նևիլ օ Բուա (Neuville-au-Bois), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 185 մարդ, բնակչության խտությունը` 63.14 մարդ/կմ²։ Բնակավայրը զբաղեցնում է 2.93 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 38 կմ արևմուտք։
Տնտեսություն
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 31։ Ակտիվության ցուցանիշը կազմում է 72,3 %։ 81 աշխատունակ մարդկանցից աշխատել է 69 անձ (39 տղամարդ և 30 կին)։ Գործազուրկ են եղել 12 անձ (8 տղամարդ և 4 կին)։ 31 անաշխատունակներից 9-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Դեմիրդաղ (լեռնաճյուղ)
Դեմիրդաղ, լեռնաճյուղ Պոնտական լեռներում, Տրապիզոնից արևելք, Սպեր քաղաքից մոտ 38 կմ հյուսիս։ Ունի երկու լեռնագագաթ, որոնցից մեկի բարձրությունը 3060 վ է, իսկ մյուսինը 2861։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Լեռնաճյուղեր այբբենական կարգով Կատեգորիա:Թուրքիայի աշխարհագրություն
Մարի Օդիլի
Մարի Օդիլի (Mary Ukaego Odili, ,), նիգերիացի դատավոր։
Ռիվերս նահանգի նահանգապետ (1999-2007) Պիտեր Օդիլի կինը։
Նախագահ Գուդլաք Ջոնաթանի կողմից Մարի Օդիլին նշանակվել է Նիգերիայի գերագույն դատարանի անդամ։ Նախքան Նիգերիայի արդարադատության խորհրդի կազմում ընդգրկվելը, զբաղեցրել է մի շարք կարևոր պաշտոններ, այդ թվում Ռիվերս նահանգի գլխավոր դատավոր (1992–2004), Արդարադատության վերաքննիչ դատարանի դատավոր, Աբուջա (2004–2010), Արդարադատության վերաքննիչ դատարանի դատավոր, Կադունա (2010–2011)։ Ամուսնու պաշտոնավարման ժամանակահատվածում եղել է Ռիվերսի առաջին տիկինը։
Կենսագրություն
Մարի Ուկաեգո Նզենվան ծնվել է 1952 թվականի մայիսի 12-ին Իմո նահանգի Ամուդի Օբիզի բնակավայրում՝ Էզե Բերնարդ Նզենվայի և Ուգոեզե Բենադետե Նզենվայի ընտանիքում։ Հայրը՝ Էզե Նզենվան, 1959 թվականին Միացյալ Թագավորությունում աշխատել է որպես իրավաբան, այնուհետև նշանակվել է Նիգերիա Ավիաուղիների քարտուղար։ Ուկաեգոն սովորել է մի շարք միջնակարգ դպրոցներում՝ ներառյալ St Benedict's դպրոցը, Obizi Ezinitte, St Michael's դպրոցը, Umuahia, St Agnes Primary դպրոցը, Maryland և Our Lady of Apostles դպրոցները։
Պայմանավորված Նիգերիայի քաղաքացիական պատերազմով՝ Ուկաեգոն ծնողների հետ տեղափոխվում է երկրի հարավարևելյան մաս, որտեղ շարունակում է կրթությունը աղջիկների ավագ դպրոցում, այնուհետև ընտանիքը տեղափոխվում է Մբաիզե, նա սովորում է Մբաիզեի օրիորդաց միջնակարգ դպրոցում, ավելի ուշ՝ Օնիչայի Rosary քոլեջում։ 1972 թվականին ընդունվում է Նիգերիայի համալսարան։ Ուսման երկրորդ տարում ստանում է ավելի բարձր բաժնում ուսանելու կրթաթոշակ։ Համալսարանում հանդիպում է Պիտեր Օդիլին և նրանց միջև ռոմատիկ հարաբերություններ են ձևավորվում։ 1976 թվականին ավարտում է համալսարանը՝ որպես առևտրային և գույքային իրավունքի ֆակուլտետի լավագույն ուսանող։ 1977 թվականին Նիգերիայի իրավունքի դպրոցից ստանում է իրավագետի որակավորում՝ նախքան Բենին քաղաքում և Աբեոկութայում իր կարիերան սկսելը։
Արտաքին հղումներ
Կատեգորիա:Նիգերիացի պետական գործիչներ
Մարիա Գաբրիել
Մարիա Իվանովա Գաբրիել (Мария Иванова Габриел), ի ծնե՝ Նեդելչևա (Неделчева, ), բուլղար քաղաքական գործիչ, 2019 թվականին նորարարությունների և երիտասարդության եվրոպական հանձնակատար։
Պրահա (այլ կիրառումներ)
Պրահա, կարող է վերաբերել՝
Մարիա Գաբրիել
Կենսագրություն
Ավարտել է Պլովդիվի համալսարանը բուլղարերենի և ֆրանսերենի բակալավրի աստիճանով, ինչպես նաև քաղաքական հետազոտությունների ինստիտուտը Բորդոյում՝ համեմատական քաղաքականության և միջազգային հարաբերությունների մագիստրոսի աստիճանով ։
2004 թվականից մինչև 2008 թվականներին որպես գիտական օգնական դասավանդել է Բորդոյում իր ալմա մատերում, Եվրամիությունում որոշումների ընդունման գործընթացի, քաղաքական սոցիոլոգիայի և միջազգային հարաբերությունների մասին կուրսեր է կարդացել ։
2009 թվականից Եվրոպական ժողովրդական կուսակցության կազմում եղել է Եվրախորհրդարանի պատգամավոր, 2012 թվականին դարձել է Եվրոպական ժողովրդական կուսակցության կանանց խմբի նախագահի տեղակալ, 2014 թվականից մինչև 2017 թվականը համարվել է Եվրոպական ժողովրդական կուսակցության առաջնորդի տեղակալ և Եվրախորհրդարանում բուլղարական պատվիրակության առաջնորդ։ 2017 թվականի մայիսի 10-ին Բոյկո Բորիսովի երրորդ կառավարությունը առաջադրել է նրա թեկնածությունը թվային տնտեսության և հասարակության եվրակոմիսարի թափուր պաշտոնը զբաղեցնելու համար, և 2017 թվականի հուլիսի 7-ին զբաղեցրել է այդ պաշտոնը (աջակցել են 517 եվրապատգամավոր, 77 քվեարկել են դեմ, 89 ձեռնպահ ):
2019 թվականի մայիսի 26-ին Գաբրիելն ընտրվել է 9-րդ գումարման Եվրախորհրդարան՝ գլխավորելով «Քաղաքացիները Բուլղարիայի եվրոպական զարգացման համար» կուսակցության ցուցակը, սակայն կրկին հրաժարվել է մանդաթից՝ ցանկանալով շարունակել աշխատանքը Յունկերի հանձնաժողովում։ Նրան փոխարինել է Եվրամիության խորհրդում բուլղարական ներկայացուցչության նախկին նախարար Լիլյան Պավլովը ։
Արտաքին հղումներ
Կատեգորիա:Բուլղարիայի քաղաքական գործիչներ Կատեգորիա:21-րդ դարի կին քաղաքական գործիչներ
Դիալա (գետ)
Դիալա, գետ Տիգրիսի ավազանում, նրա ձախակողմյան մեծ Զաբ վտակի համակարգում, վերջինիս վերին հոսանքի շրջանում։ Կարելի է երնթադրել, որ Դիալայի մյուս անվան Տումմեի հետ կապված կարող է լինել, Տումմե երկրանունը, չնայած ոմանք այդ երկիրը տեղադրում են այլ շրջաններում։
Ծանոթագրություններ
Կատեգորիա:Թուրքիայի գետեր
Դիքմեն
Դիքմեն (Dikmen), լեռ Թուրքիայի Տրապիզոնի մարզում, Անատոլիական սարահարթի արևելյան մասում, Շապին Գարահիսար քաղաքից հյուսիս-արևելք։ Հանգած հրաբուխ է։ Բարձրությունը 2000 մ։ Արևմտահայերի տառադարձությամբ՝ Տիքմեն ։
Ծանոթագրություններ
Կատեգորիա:Տրապիզոնի մարզի լեռներ
Դուքանաձոր
Դուքանաձոր, գյուղատեղի ՀԽՍՀ Թումանյանի շրջանում, Շնող գյուղի մոտակայքում։ Այստեղ պահվել են հանքախորշեր, մետաղահալման արհեստանոցների մնացորդներ, շենքների հետքեր :
Ծանոթագրություններ
Կատեգորիա:Հայաստանի աշխարհագրություն
Մանգո (Իտալիա)
Մանգո (իտալ․՝ Mango), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1288 մարդ (2008 թվականի տվյալներով)։ Բնակչության խտությունը 68 մարդ/կմ²։ Տարածքը՝ 19 կմ²։ Փոստային ինդեքս՝ 12056։ Հեռախոսային կոդ՝ 0141։
Բնակավայրի հովանավորն է համարվում սուրբ Քրիստափորը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Օպերայի ուրվականը (մյուզիքլ)
Օպերայի ուրվականը, մյուզիքլ, որի երաժշտությունը գրել է Էնդրու Վեբերը, բառերը՝ Չարլզ Հարթը, իսկ լիբրետոն՝ Ռիչարդ Սթիլգոն։ Լոյդ Վեբերը և Սթիլգոն միասին գրել են նաև երաժշտական գրքույկը։ Մյուզիքլը հիմված է ֆրանսիական համանուն վեպի վրա, որի հեղնիակն է Գասթոն Լերուն։ Հիմնական սյուժեն պտտվում է Քրիստինա Դաեի շուրջը, ով դառնում է առեղծվածային, այլանդակված երաժշտական հանճարի մոլուցքի առարկա, որն ապրում է Գրանդ օպերայի ստորգետնյա լաբիրինթում ։
Մյուզիքլի պրեմիերան տեղի է ունեցել 1986 թվականին Լոնդոնում` Վեսթ էնդում, և Բրոդվեյում 1988 թվականին։ 1986 թվականին արժանացել է Օլիվիերի մրցանակի, իսկ 1988 թվականին` Թոնի մրցանակի՝ որպես լավագույն մյուզիքլ։ Մայքլ Քրոուֆորդն արժանացավ Օլիվերի և Թոնի մրցանակի՝ որպես մյուզիքլի լավագույն դերասան ։ Բրոդվեյի Վեստ Էնդ թատրոնի պատմության մեջ սա ամենաշատ ցուցադրված երկրորդ մյուզիքլն է Les Misérables-ից հետո և երրորդ շոուն է Թակարդից հետո  ։ Մյուզիքլի էկրանավորումը իրականացրել է ռեժիսոր Ջոել Շումախերը, 2004 թվականին։
2012 թվականի փետրվարի 11-ին տեղի ունեցավ Բրոդվեյում մյուզիքլի 10000-րդ ներկայացումը, որը առաջին դեպքն էր ։ Վեսթ Էնդի մյուզիքլների շարքում սա երկրորդ ամենաշատ ցուցադրվածն է՝ «Թշվառները» ֆիլմից հետո, իսկ անդհանուր առմամբ Վեսթ Էնդի շոուների շարքում՝ երրորդ՝ «The Mousetrap»-ից հետո  ։
Գաղափարը
1984 թվականին Լոյդ Վեբերը կապ հաստատեց Քեմերոն Մաքիթոշի՝ « Կատուներ » և «Երգ և պար» մյուզիքլների համապրոդյուսերի հետ՝ առաջարկելով նոր մյուզիքլ գրել։ Նա մտադիր էր գրել որևէ ռոմանտիկ պիես և առաջարկում է Գասթոն Լերուի « Օպերայի ուրվականը » վեպը՝ որպես հիմք։ Նրանք ուսումնասիրեցին և՛ 1925 թվականի Լոն Չեյնիի, և՛ 1943 թվականի Կլոդ Ռեյնսի ցուցադրած Օպերայի ուրվականը ֆիլմերի տարբերակները, բայց չգիտեին ինչպես բեմադրել այն։ Ավելի ուշ՝ Նյու Յորքում, Լլոյդ Վեբերը գտավ Լերուի վեպի պահպանված և վաղուց չհրապարակված օրիգինալ կրկնօրինակը, ինչը ոգեշնչեց մյուզիքլի ստեղծմանը։
Լիբրետո
Սկզբում Լոյդ Վեբերը դիմեց Ջիմ Սթեյնմենին՝ առաջարկելով, որ նա գրի մյուզիքլի լիբրետոն, բայց նա հրաժարվեց, քանի որ այդ ժամանակ աշխատում էր Բոնի Տեյլերի ալբոմի վրա ։ Այդ ժամանակ գործին միացավ Ալան Ջեյ Լերները։ Բայց կարճ ժամանակ անց նա հիվանացավ լուրջ հիվանդությամբ, որի պատճառով ստիպված եղավ լքելը նախագիծը։ Իր գրած լիբրետոներից ոչ մեկը չներառվեց մյուզիքլի մեջ ։ Ռիչարդ Սթիլգոն գրեց մյուզիքլի օրիգինալ լիբրետոների մեծ մասը։ Չարլզ Հարթը՝ երիտասարդ և դեռևս անհայտ մի երաժիշտ, հետագայում գրեց մի շարք լիբրետոներ։ Իր օրիգինալ լիբրետոն «Think of Me » է։ Այնուամենայնիվ, Սթիլգոյի մի քանի լիբրետոներ ներառված են մյուզիքլի վերջնական տարբերակում ։
Ձևավորումը, ռեժիսուրան և խորեոգրաֆիան
Մարիա Բյորնսը ձևավորել է ավելի քան 200 հագուստ՝ ներառյալ «Դիմակահանդես» տեսարանի հագուստները։ Նա ձևավորել է նաև ջահը, ստորգետնյա մակույկը և աստիճանները, ինչի համար արժանացել է մի շարք մրցանակների ։ Հել Փրինսը՝ «Cabaret», «Candide», «Follies» և «Evita» մյուզիքլների հեղինակը, եղավ մյուզիքլի ռեժիսորը, մինչ Ջիլիան Լինը՝ ռեժիսորի օգնականը և «Կատուներ» մյուզիքլի խորեոգրաֆը, պատրաստեց մյուզիքլի ողջ երաժշտական և պարային տեսարանները։
Առաջին ցուցադրումը Սիդմոնթոնում
Մյուզիքլի առաջին գործողությունը Սիդմոնթոնում բեմադրվել է 1985 թվականին։ Ուրվականի դերը կատարեց Քոլմ Ուիլկինսոնը, Սառա Բրայթմենը՝ Քրսթինի և Կլայվ Կարտերը՝ Ռաուլի։ Հենց այս ներկայացման ժամանակ է կատարվել «What Has Time Done to Me» («Think of Me») և «Papers» («Notes») օրիգինալ անզուգական կատարումը։ Օրիգինալում ուրվականի դիմակը ծածկում էր ամբողջ երեսը և մնում իր տեղում ողջ ներկայացման ընթացքում՝ չթողնելով նրան տեսնել և խլացնելով նրա ձայնը։ Սա նկատելով՝ Բյորնսոնը ստեղծեց նոր կիսադիմակ դրա փոխարեն և ավելացրեց նաև առանց դիմակի դրվագ ։ Այս ներկայացման տեսահոլովկները ներառվեցին 2014 թվականի ֆիլմի DVD տարբերակի մեջ ։
Վեսթ Էնդ
Հել Փրինսի ղեկավարությամբ 1986 թվականի սեպտեմբերի 27-ին Լոնդոնի Վեսթ Էնդի «Հեր Մաժեսթի» թատրոնում սկսվեցին մյուզիքլի նախադիտումները։ Ապա հոկտեմբերի 9-ին այն բացվեց։ Բեմադրվել է Գիլիան Լյուեյի կողմից։ Ձևավորումով զբաղվել է Մարիա Բյորնսոնը, իսկ լուսային էֆեկտներով՝ Էնդրյու։ Ուրվականի դերում հանդես եկավ Մայքլ Քրոուֆորդը, Քրիսթինի դերում՝ Սառա Բրայթմենը և Ռաուլի դերում՝ Սթիվ Բարթոնը։ Դեռ «Հեր Մաժեսթի» թատրոնում ներկայացվեղ մյուզիքլը 2010 թվականի հոկտեմբերի 23-ին նշեց իր 10000-րդ ներկայացումը՝ Լոյդ Վեբերի և օրիգինալ ուրվականի՝ Մայքլ Քրոուֆորդի մասնակցությամբ։ Վեսթ Էնդի պատմության մեջ սա երկրորդ ամենաշատ ներկացված մյուզիքլն է «Նվաստները» մյուզիքլից հետո, և բոլոր մյուզիքլների մեջ երրորդը՝ «Նվաստները» և «Մկան թակարդը» մյուզիքլներից հետո ։
25-րդ տարեդարձային բեմադրումները տեղի են ունեցել 2011 թվականի հոկտեմբերի 1-ին և 2-ին «Ռոյալ Ալբերտ Հոլ»-ում և ներկայացվել աշխարհի բոլոր էկրաններով ։ Մյուզիքլի պրոդյուսերն էր Քեմերոն Մակինթոշը, բեմադրողը՝ Լաուրենս Քոնորը, երաժշտական բեմադրողը և խորեոգրաֆիստը՝ Գիլիան Լյունեն, իսկ ձևավորողը՝ Մեթ Քինլին։ Հագուստները ձևավորել է Մարիա Բյորնսոնը, լուսային էֆեկտները՝ Պետրիկ Վուդրոֆը, երաժշտական էֆեկտները՝ Միկ Փոթերը։ Ուրվականի դերում հանդես է եկել Րեմին Կարմլոն, Քրսիթինի դերում՝ Սիերա Բոգեսը, և Ռաուլի դերում՝ Հեդլի ֆրասերը։ Տարեդարձին ներկա էին Լոյդ Վեբերը, Քրոուֆորդը և Բրայթմենը։ Ներկայացման DVD և Blu-ray տարբերակները հրատարակվեցին 2012 թվականի փետրվարին, իսկ մարտին սկսեցին սերիաներով ցուցադրվել հեռուստացույցով ։ 2012 թվականի մարտին մի նոր ներկայացում՝ ղեկավարված Լաուրենս Քոնորի կողմից սկսեց իր հյուրախաղերը Մեծ Բրիտանիայում և Իռլանդիայում։ Այն սկսում էր «Ռոյալ Փլիմըթ» թատրոնից և ճանապարհորդում Մանչեսթեր, Դուբլին, Լիդս, Եդինբուրգ, Միլթն Քինիս, Քարդիֆ և Սաութամփթոն։ Ջոն Օուեն-Ջոնսը և Ըրլ Քարփենթերը ներկայացան համապատասխանաբար ուրվականի և Քրիսթինի դերերում, իսկ Սայմն Բեյլեվը՝ Ռաուլի ։
Բրոդվեյ
Բրոդվեյում մյուզիքլի նախադիտումները սկսել են 1986 թվականի հունվարի 9-ին և բացվել են հունվարի 26-ին «Մաժեստիկ» թատրոնումLloyd Webber had hoped to open in Toronto prior to Broadway but political pressure forced the change.Phantom of the Opera, at the Internet Broadway Database. Retrieved 31 January 2008 ։ Քրոուֆորդը, Բրայթմենը և Բարթոն կատարեցին նույն դերերերը ինչ-որ Վեսթ էնդում։ Մյուզիքլը շարունակում էր բեմադրվել Մաժեստիկ թատրոնում, որտեղ 2012 թվականի փետրվարի 11-ին այն դարձավ առաջինը Բրոդվեյի պատմության մեջ՝ ներկայացված 10000-ից ավելի անգամ ։ 2013 թվականի հունվարի 26-ին մյուզիքլը նշեց իր 25-րդ տարեդարձը 10400-րդ ներկայացման հետ ։ Այն Բրոդվեյի պատմության մեջ ամենաշատ ներկայացված շոուն է ։
Սիրողական արտադրանքներ
2013 թվականին մյուզիքլը ներկայացնելու իրավունքը տրվեց ոչ պրոֆեսիոնալ խմբի ։ 2013 թվականին Ավստրալիայի՝ Մելբուրնի ազգային թատրոնում բեմադրվեց սիրողական ներկայացման պրեմիերան։ 2013 թվականի հունիսին Վինդմիլ թատերական կազմակերպությունը բեմադրեց մյուզիքլը Դանդենոնգի Դրամ թատրոնում։ Ինչպես նաև Վելինգտոնի երաժշտական թատրոնը դեբյուտեց Նոր Զելանդիայում՝ գլխավոր դերերում՝ Քրիս Քրոու և Բարբարա Գրամ։
Առաջին գործողություն
Հիմա 1881 թվականն է ։ Երբ Կարլոտան՝ Օպերայի սոպրանո պրիմադոննան երեկոյան ներկայացման համար վարժանք է անում հետնապատկերը փլուզվում է։ Անհանգիստ դերասանները շշնջում են «Ուրվականը։ Նա այստեղ է»։ Օպերայի նոր տերերը՝ Ֆիրմինը և Անդրեն փորձում են մեղմացնել իրավիրճակը, բայց Կարլոտան մերժում է շարունակել և բեմից իջնում է։ Մադամ Ջիրին՝ Օպերայի բալետի ուսուցչուհին ասում է Ֆիրմինին և Անդրեին, որ Քրիսթին Դաեն՝ շվեդացի երգչախմբից և հայտնի մի ջութակահարի որբ աղջիկ, լավ սովորած է և կարող է կատարել Կարլոտայի դերը։ Ներկայացման ձախողման պատճառով չունենալով այլընտրանք՝ տերերը դժկամորեն լսում են Քրսիթինին, և ի զարմանս նրանց՝ Քրիսթինը հավասար մրցակից է լինում։ («Think of Me»)
Ետնաբեմում հաղթական դեբյուտից հետո Քրիսթինը համոզում է իր լավ ընկեր Մեգին (տիկին Ջիրիի աղջկանը), որ իր առեղծվածային ուսուցչին նա ճանաչում է որպես անտեսանելի «Երաժշտության հրեշտակ»(«Angel of Music»)։ Օպերայի նոր հովանավորը՝ Ռաուլը, գտնում է Քրիսթինին՝ իր մանկության հին խաղընկերոջը նրա հանդերձարանում («Little Lotte»)։ Ռաուլի հետ Քրիսթինը հիշում է «Երաժշտության հրեշտակ»-ի մասին պատմությունները, որ իր հայրն էր պատմել իրեն և խոստովանում է, ոչ Հրեշտակը այցելել է իրեն և սովորեցրել երգել։ Ռաուլը ծիծաղում է նրա «ֆանտազիայի» վրա և հրավիրում նրան ընթրիքի։ Խանդոտ Ուրվականը գոյություն ունի և հայտնվում է Քրիսթինի հայելու մեջ՝ Երաժշտության հրեշտակի կերպարանքով («The Mirror/Angel of Music»)։
Քրիսթինը խնդրում է Ուրվականին բացայտել իրեն և նա ենթարկվում է, ապա ուղեկցում է Քրսթինին դեպի մի ցնորային ստորգետնյա հարթություն («The Phantom of the Opera»)։ Նրանք թիավարում են ստորգետնյա լճով դեպի Ուրվականի գաղտնի կացարանը՝ օպերայի տակ։ Ուրվականը բացատրում է, որ նա ընտրել է Քրիսթինին, որպեսզի նա երգի իր երաժշտությունը և կախարդում է նրան իր վսեմ ձայնով («The Music of the Night»)։ Քրիսթինը տեսնում է մի մանեկեն, որ նմանեցնում է իրեն հարսանեկան զգեստով, և երբ մանեկենը հանկարծակի շարժվում է, նա ուշաթափվում է։ Ուրվականը նրան բարձրացնում է և զգուշորեն տեղավորում անկողնում։
Քրիսթինը Ռաուլի հետ փախչում է տանիք, որտեղ պատմում է նրան իր և Ուրվականի ստորգետնյա վայրում հանդիպման մասին։ Ռաուլը սկեպտիկ մարդ է («Why Have You Brought Me Here?/Raoul, I've Been There»), բայց երդվում է սիրել և պաշտպանել նրան միշտ («All I Ask of You»)։ Ուրվականը, որ լսել էր նրանց խոսակցությունը, կոտրված է։ Նա բարկացած խոստանում է Ռաուլին ռևանժ։ Օպերայի վիթխարի ջահը ընկնում է՝ քաշելով վարագույրը(«All I Ask of You»)։
Երկրորդ գործողություն
Վեց ամիս հետո՝ դիմակահանդեսի կեսին, Ուրվականը՝ զգեստավորված որպես «Կարմիր մահ», ջահի աղետից հետո առաջին անգամ հայտնվում է («Masquerade/Why So Silent?»)։ Նա հայտարարում է ապշահար հյուրերին, որ ինքը գրել է անվերնագիր Դոն Ժուան Տրիումֆանտ։ Եվ պահանջում է, որ այն անմիջապես բեմադրվի՝ Քրիսթինը (որ հիմա նշանված է Ռաուլի հետ) գլխավոր դերում և զգուշացնում է սարսափելի հետևանքների մասին՝ եթե այդպես չլինի։ Նա ճանկում է Քրիսթինի նշանադրության մատանին և չքացնում բռնկված կրակի ու ծխի մեջ։ Ռաուլը պահանջում է, որ տիկին Ջիրին պատմի իրեն Ուրվականի մասին։ Նա դժկամությամբ պատասխանում է, որ Ուրվականը հիանալի երաժիշտ է և կախարդ՝ ծնված սարսափազդու տձև դեմքով, ով փախել է քմահաճ շոուների գերությունից և անհետացել։
Փորձերի ժամանակ Ռաուլը ծրագիր է մշակում, թե ինչպես օգտագործել Դոն Ժուան Տրիումֆատը որպես թակարդ՝ Ուրվականին կալանելու համար՝ իմանալով, որ Ուրվականը անպայման կլինի դրա պրեմիերային («Notes/Twisted Every Way»)։ Քրիսթինը, որ կիսվում էր Ռաուլի հանդեպ իր սիրո և Ուրվականի ուսուցչության համար երախտագիտության միջև, այցելում է իր հոր գերեզմանը՝ ուղղություն գտնելու («Wishing You Were Somehow Here Again»)։ Ուրվականը նորից հայտնվում է «Երաժշտության հրեշտակի» կերպարանքով («Wandering Child»)։ Քրիսթինը գրեթե ընկնում է նրա կախարդանքի տակ, երբ հայտնվում է Ռաուլը՝ նրան փրկելու։ Ուրվականը ծաղրում է Ռաուլին՝ նրա վրա նետելով կրակե հրթիռներ («Bravo Monsieur»), մինչև որ Քրիսթինը աղաչում է Ռաուլին միասին հեռանալ։ Կատաղած Ուրվականը այրում է գերեզմանատունը
Դոն Ժուան Տրիումֆատը բացվում է Քրիսթինի և Ուբալդո Փիանջիով՝ օպերայի գլխավոր տենորով, ով երգում է գլխավոր դերերը։ Դուետի ժամանակ Քրիսթինը գիտակցում է, որ ինքը երգում է ոչ թե Փիանջիի, այլ ինքը՝ Ուրվականի հետ։ («The Point of No Return») Երբ նա բացատրում է իր սերը դեպի Քրիսթինը և տալիս նրան մատանի, Քրիսթինը դուրս է քաշում նրա դիմակը՝ ցուցադրելով նրա դեֆորմացված դեմքը ապշահար հանդիսատեսին։ Երբ Փիանջիին գտնում են խեղդամահ եղած ետնաբեմում, Ուրվականը ճանկում է Քրիսթինին և փախչում թատրոնից։ Բարկացած ամբոխը, որ ղեկավարում էր Մեգը, փնտրում է Ուրվականին թատրոնում, մինչ Տիկին Ջիրին ուղղորդում է Ռաուլին դեպի Ուրվականի ստորգետնյա կացարանը և զգուշացնում է նրան խոսափել Փանջաբ Լասոոյից։
Կացարանում Քրիսթինը ստիպված է լինում կրել տիկնիկի հարսանյաց հագուստը («Down Once More/Track Down This Murderer»)։ Ռաուլը ժամանում է, բայց Ուրվականը գերի է վերցում նրան իր Լասոյի հետ։ Նա ասում է Քրիսթինին, որ նա կազատի Ռաուլին, եթե նա համաձայնվի մնալ իր հետ հավերժ։ Եթե նա մերժի, Ռաուլը կմահանա («Final Lair»)։ Քրիսթինը ասում է Ուրվականին, որ նա միայնակ չէ և համբուրում է նրան։ Ուրվականն առաջին անգամ սեր և կարեկցություն զգալով, նրանց երկուսին էլ ազատ է արձակում։ Քրիսթինը վերադարձնում է Ուրվականի մատանին իրեն, և Ուրվականն ասում է, որ սիրում է իրեն։ Քրիսթինը ստիպում է իրեն շրջվել և դուրս գալ Ռաուլի հետ։ Ուրվականը լացելով կծկվում է գահին և ծածկվում իր թիկնոցով։ Ամբոխը ներխուժում է կացարան և Մեգը հետ է քաշում թիկնոցը, բայց Ուրվականը անհետացել էր և միայն նրա դիմակն է մնացել ։
Ծանոթագրություններ
Կատեգորիա:Անգլիական մյուզիքլներ Կատեգորիա:Բրոդվեյան մյուզիքլներ Կատեգորիա:1986 երաժշտությունում Կատեգորիա:Փարիզը մշակույթում Կատեգորիա:Լոուրենս Օլիվիեի մրցանակի դափնեկիրներ Կատեգորիա:Բրիտանական երաժշտություն Կատեգորիա:Օպերաներ Կատեգորիա:Անգլերեն պիեսներ
Նևիլ Կոպգել
Նևիլ Կոպգել (Neuville-Coppegueule), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 595 մարդ, բնակչության խտությունը` 68.71 մարդ/կմ²։ Բնակավայրը զբաղեցնում է 8.66 կմ² տարածք։
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 40 կմ արևմուտք։
Տնտեսություն
2010 թվականին ուներ 347 աշխատունակ (15-64 տարեկան) բնակիչ, որոնցից ակտիվ էին 253-ը, իսկ ոչ ակտիվները` 94։ Ակտիվության ցուցանիշը կազմում է 72,9 %։ 253 աշխատունակ մարդկանցից աշխատել է 220 անձ (120 տղամարդ և 100 կին)։ Գործազուրկ են եղել 33 անձ (17 տղամարդ և 16 կին)։ 94 անաշխատունակներից 16-ը եղել են աշակերտներ կամ ուսանողներ, 38-ը` թոշակառուներ, իսկ 40-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մանտա (մունիցիպալիտետ)
Բնակչությունը կազմում է 3511 մարդ (2008 թվականի տվյալներով)։ Բնակչության խտությունը 319 մարդ/կմ²։ Տարածքը՝ 11 կմ²։ Փոստային ինդեքս՝ 12030։ Հեռախոսային կոդ՝ 0175։
Բնակավայրի հովանավորն է համարվում սուրբ Լև։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
NGC 4
NGC 4 (այլ նշանակումներ՝ PGC 212468), ոսպնյակաձև գալակտիկա (S0) Ձկների համաստեղությունում։
Գալակտիկան հայտնաբերել է գերմանացի աստղագետ Ալբերտ Մարթը 1864 թվականի նոյեմբերի 29-ին ։ Նա օգտագործել է Ուիլյամ Լասելի 48 դյույմանոց (122 սմ) արտացոլող աստղադիտակը Մալթա կղզում, որն այդ ժամանակ աշխարհում երկրորդն էր։
1888 թվականին Ջոն Դրեյերը գալակտիկան ներառել է «Նոր ընդհանուր կատալոգում» (NGC), որպես NGC 4՝ նկարագրելով այն որպես «չափազանց թույլ» միգամածություն ։
Դիտարկելով այս և մի քանի այլ գալակտիկաներ, որոնք հայտնաբերվել էին նույն գիշերը, Մարթը սխալմամբ իր աստղադիտակի եզրակողը զրոյի հավասարեցրեց, ինչի արդյունքում «Նոր ընդհանուր կատալոգում» դրանց կոորդինատները նշվեցին որոշակի տեղաշարժով։ Արդյունքում, որոշ ժամանակակից կատալոգներում (օրինակ՝ LEDA), ավելի պայծառ NPM1G +07.0004 գալակտիկան, որը նաև հայտնի է որպես PGC 620, նույնացվել է NGC 4-ի հետ, որը գտնվում է Մարթի մարտնանշած դիրքից 21 աղեղային րոպե հեռավորության վրա։ Կատալոգների մեծամասնությունում սխալն այժմ վերացվել է, և PGC 212468 գալակտիկան ճշտությամբ նույնացվել է NGC 4-ի հետ ։
Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։
Ծանոթագրություններ
Կատեգորիա:Գալակտիկաներ այբբենական կարգով Կատեգորիա:Նոր ընդհանուր կատալոգի օբյեկտներ 0004 Կատեգորիա:Ձկների համաստեղության գալակտիկաներ Կատեգորիա:Ոսպնյակաձև գալակտիկաներ Կատեգորիա:1864 թվականին հայտնաբերված գալակտիկաներ
Պալմաս Արբորեա
Պալմաս Արբորեա (Palmas Arborea), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1464 մարդ (2008 թվականի տվյալներով), բնակչության խտությունը կազմում է 37 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 9090։ Հեռախոսային կոդը՝ 0783։
Կոմունայի հովանավորն է սուրբ Անտիոքոս Սարդինացին։ Տոնը նշվում է Զատիկից հետո երկրորդ կիրակի օրը և օգոստոսի 1-ին։
Ժողովրդագրություն
Բնակչության աճը։
Բորսեկ
Բորսեկ (ռում․՝ Borsec, հունգ․՝ Borszék, գերմ․՝ Bad Borsek), քաղաք և բուժավայր Ռումինիայում, Հարղիտա ժուդեցում։
Ընդհանուր տեղեկություններ
Բորսեկ քաղաքի տարածքը 96 կմ² է։ Բնակչության թվաքանակը 2․864 մարդ (2002 թվականին)։ Բնակչության խտությունը 29 մարդ/կմ² է։ Բնակչության մեծամասնությունը կազմում են հունգարացի-սեկլերները։ Բարձրությունը ծովի մակարդակից 900 մ է։
Կլիմա
Կլիման բարեխառն ցամաքային է, լեռնային գծերով։ Ձմեռը բարեխառն մեղմ է․ հունվարի միջին ջերմաստիճանը՝ 6°С է։ Ամառը բարեխառն զով․ հուլիսի միջին ջերմաստիճանը 15 °С է։ Առավոտյան և երեկոյան զով է, սակայն օրվա ընթացքում տաք է և արևային։ Հաջորդում է մեղմ և շատ գեղեցիկ աշունը։ Տարեկան նստվածքը 700 միլիմետրից բարձր է, հատուկ է ամռանը։ Բնորոշ է արևային օրերի մեծ թիվ, բացառապես մաքուր լեռնային օդը։ Համաձայն վերջին ուսումնասիրությունների՝ կլիմայական օդը Բորսեկում ամենամաքուրն է Ռումինիայում։ Լեռնաշղթան և փշատերև անտառը՝ շրջապատված լեռնալանջերով, բուժավայրը պաշտպանում են սառը քամիներից, նպաստում են օդի մաքրմանը և հագեցնում են այն ֆիտոնցիդներով և բացասական աէրոիոններով։
Բնակչությունը
Բորսեկի բնակիչների 78% կազմում են հունգարացիները, 21 % ռումինացիները և 0,5 %՝ գնչուները։ Կրոնական կապեր․ բնակչության 75,5 % կաթոլիկներ են, 20 %՝ ուղղափառներ, 2,2 %՝ բողոքական-ռեֆորմատորները։
Բուժավայր
Քաղաքը առաջին հերթին հայտնի է որպես բալնեոթերապիական բուժավայր, կառուցված բուժական հանքային ջրի աղբյուրների վրա։ Բորսեկի հանքային ջուրը արդեն վայելում է ոչ մեկ հարյուրամյակի հայտնիություն և ճանաչում Եվրոպայում, բազմիցս ստացել է բարձրագույն պարգևներ միջազգային մրցանակաբաշխություններում՝ Վիեննայում (1873), Բեռլինում (1876), Փարիզում (1878)։ 1806 թվականին կազմակերպվեց հանքային ջրերի արտադրություն և առաջին տարում լցվեց 3 մլն լիտր բուժական ջուր, որը մատակարարեցին Եվրոպայի շատ երկրներում ։
Բնության բուժիչ գործոններ․ լեռնային կլիմա, ածխաթթվային ջրեր, մոֆետներ (ածխաթթվաին գազի վերգետնյա հատված դուրս գալը), տորֆային ցեխ ։ Խմիչքային բուժման համար օգտագործվում են ածխաթթվային քլորային-ծծմբային-հիդրոկարբոնատային նատրիումային-կալիումային-մագնիումային ջրեր։ Բուժավայրում կիրառվում են կլիամատոթերապիան, ցեխաբուժությունը, ածխաթթվային լոգանքներ (այդ թվում «չոր»-հատուկ խցիկներում, մոֆետների վրա), լոգանք ծածկված լողավազանում հանքային ջրով, ֆիզոթերապեֆտական ընթացակարգեր և այլն։
Ցուցմունքներ բուժման համար։ Մարսողական օրգանների հիվանդությունները և նյութափոխանակության, սիրտ-անոթային, նյարդային և ներզատիչ համակարգերի խանգարումը, ուղեկցվող երիկամների, շնչառական օրգանների, մաշկային հիվանդություններով ։
Տեսարժան վայրեր
Քաղաքը և մերձակա լեռները գրավում են ձմեռային մարզաձևերի սիրահարների մեծ մասին, ինչպես նաև զբոսաշրջիկներին՝ մեծաքանակ լեռնային քարայրներով։ Մոտակայքում տեղակայված են մի քնի հին վանքեր։
Բորսեկից սկսվում են զբոսաշրջային շատ երթուղիներ, կազմակերպվում են էքսկուրսիաներ Մոլդովայի վանքերում, Արջերի քարայրում, Սառցե քարայրում, Պրայդ, Սովատ, խեցեգործական Կորունդ կենտրոնի քարայրների ստորգետնյա թանգարաններում։
Պաու (Սարդինիա)
Պաու (Pau) կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 326 մարդ (2008 թվականի տվյալներով), բնակչության խտությունը կազմում է 23 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 9090։ Հեռախոսային կոդը՝ 0783։
Ժողովրդագրություն
'''Բնակչության թվաքանակի փոփոխությունները.
Լա Նևիլ լե Բրե
Լա Նևիլ լե Բրե (La Neuville-lès-Bray), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 274 մարդ, բնակչության խտությունը` 67.99 մարդ/կմ²։ Բնակավայրը զբաղեցնում է 4.03 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 31 կմ արևելք։
Տնտեսություն
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 124-ը, իսկ ոչ ակտիվները` 41։ Ակտիվության ցուցանիշը կազմում է 75,2 %։ 124 աշխատունակ մարդկանցից աշխատել է 110 անձ (58 տղամարդ և 52 կին)։ Գործազուրկ են եղել 14 անձ (10 տղամարդ և 4 կին)։ 41 անաշխատունակներից 8-ը եղել են աշակերտներ կամ ուսանողներ, 20-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մարգարիտա (մունիցիպալիտետ)
Մարգարիտա  (իտալ․՝ Margarita), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1388 մարդ (2008 թվականի տվյալներով)։ Բնակչության խտությունը 126մարդ/կմ²։ Տարածքը՝ 11կմ²։ Փոստային ինդեքս՝ 12040։ Հեռախոսային կոդ՝ 0171։
Բնակավայրի հովանավորն է համարվում սուրբ Հայր Լև 1-ին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պաուլիլատինո
Պաուլիլատինո (Paulilatino)` կոմունա Իտալիայում, Սարդինիա մարզում, ենթարկվում է Օրիստանո գավառի ղեկավարությանը։
Բնակչությունը կազմում է 2517 մարդ, բնակչության խտությունը կազմում է 24,25 մարդ/կմ²։ Զբաղեցնում է 103,8 կմ² մակերես տարածք։ Փոստային ինդեքսն է՝ 9070։ Հեռախոսային կոդը՝ 0758։
Մարենե
Մարենե  (իտալ․՝ Marene) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2862 մարդ (2008 թվականի տվյալներով)։ Բնակչության խտությունը 102մարդ/կմ²։ Տարածքը՝ 28 կմ²։ Փոստային ինդեքս՝ 12030։ Հեռախոսային կոդ՝ 12030։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Բոլոր սրբերի եկեղեցի (Տագանրոգ)
Պատմություն
Բոլոր սրբերի տաճարը հիմնադրվել է 1810 թվականին։ Շինարարական աշխատանքները շարունակվել են տևական ժամանակ և ավարտվել միայն 1824 թվականին։ Դրանց ավարտից անմիջապես հետո տաճարն օծվել է և կցագրվել Վերափոխման տաճարին։ Հայտնի է, որ 1826 թվականին կայսրուհի Ելիզավետա Ալեքսեևնան ամուսնու՝ կայսր Ալեքսանդր I-ի մահից հետո նվիրաբերել է 1000 ռուբլի տաճարի պահպանության համար ։
1837 թվականին եկեղեցին վերակառուցվել է և ստացել մինչև մեր օրերը պահպանված տեսքը։ Ավելի ուշ, 1860 թվականին, եկեղեցին վերանորոգվել է, նրան կցակառուցվել են սեղանատուն և զանգակատուն ։
1910 թվականին եկեղեցուն կից բացվել է եկեղեցական-ծխական դպրոց ։
Եկեղեցու կրիպտեում կա մի քանի գերեզման։ Մասնավորապես, այստեղ հանգչում է պրոֆեսոր, դերծովակալ և Տագանրոգի 13-րդ քաղաքապետ Լև Կուլչիցկու աճյունը ։
Ծանոթագրություններ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ Կատեգորիա:Ռոստովի մարզի տեսարժան վայրեր
Սոնյա Գուաժաժարա
Սոնյա Բոնե Գուաժաժարա (Sônia Bone Guajajara, ), բրազիլացի ակտիվիստուհի, իրավապաշտպան, տեղաբնիկ ժողովուրդների, բնապահպանական կազմակերպությունների և ձախ ուժերի շարժման կին գործիչ։
Կենսագրություն
Սոնյա Գուաժաժարան ծնվել է Ամազոնի խոնավ անտառներում` Մարանյանում գտնվող գուաժարա ժողովրդի ընտանիքում ։ Ավարտել է Մինաս Ժերայսի գյուղատնտեսական քոլեջը և Մարանյանի դաշնային համալսարանը, որտեղ սովորել է հումանիտար գիտություններ, հատուկ մանկավարժություն և քույրական գործ։
2017 թվականի նոյեմբերի 31-ին Սոնյա Գուժաժարան սոցիալիզմի և ազատության կուսակցության էկոսոցիալիստական շարժմամբ առաջադրվել է որպես կուսակցության հավանական թեկնածու 2018 թվականի նախագահական ընտրություններում՝ «տեղական, հակակապիտալիստական և էկոսոցիալիստական թեկնածության համար» հրովարտակով 518anosdepois.com կայքում։ Արդյունքում 2018 թվականի փետրվարի 3-ին սոցիալիզմի և ազատության կուսակցությունից թեկնածու է առաջադրվել Բրազիլիայի փոխնախագահի պաշտոնում՝ որպես անօթևան աշխատավորների շարժման առաջնորդ, նախագահության թեկնածու Գիլյերմե Բուլոսի գործընկեր։ Նրանք հավաքել են 617122 (0,58 %) ձայն։
Գուաժաժարան Բրազիլիայի բնիկ ժողովուրդների ասոցիացիայի առաջնորդն է. կազմակերպություն, որը ներկայացնում է Բրազիլիայի շուրջ 300 բնիկ էթնիկ խմբեր ։ Գուաժաժարան հայտնի է որպես բրազիլացի հնդկացիների իրավունքների պաշտպանությանն ուղղված մի շարք ցույցերի կազմակերպիչ և 2013 թվականին կազմակերպել է նրանց առաջնորդների հանդիպումը Բրազիլիայի այն ժամանակվա նախագահ Դիլմա Ռուսեֆի հետ ։ Այժմ ակտիվորեն դեմ է հանդես գալիս Բրազիլիայի ծայրահեղ աջ նախագահ Ժաիր Բոլսոնարուի քաղաքականությանը՝ որպես շրջակա միջավայրի, հնդիկ բնակչության, կանանց և աշխատավորների համար վտանգավոր։ 2017 թվականին երգչուհի Ալիշա Քիզը իր «Rock in Rio» շոուի ժամանակ նրան խոսելու հնարավորություն է տվել, որպեսզի Գուաժաժարան հանդես գա Ամազոնի անտառների պահպանության անհետաձգելիության մասին ճառով։
2015 թվականին պարգևատրվել է Բրազիլիայի մշակութային ծառայությունների շքանշանով ։ Նա նաև պարգևատրվել է Մարանյան նահանգի և հոր՝ Ժոզիմի անվան իրավապաշտպանական կենտրոնի մեդալներով։ ՄԱԿ-ի Մարդու իրավունքների խորհրդում ունի ձայնի իրավունք։
Ծանոթագրություններ
Կատեգորիա:Իրավապաշտպաններ Կատեգորիա:Բնիկ ամերիկացիներ Կատեգորիա:Բրազիլացի պետական գործիչներ Կատեգորիա:Բրազիլիայի քաղաքական գործիչներ Կատեգորիա:Բրազիլացի սոցիալիստներ Կատեգորիա:Բրազիլացի ֆեմինիստներ Կատեգորիա:Բրազիլացի կին հասարակական գործիչներ Կատեգորիա:Բրազիլացի ուսուցիչներ
Անաբապտիզմ
Անաբապտիզմ (ανα - կրկին + βαπτιζω – կրկին մկրտում եմ)՝, կրկնակնունքներ, Արմատական Ռեֆորմացիայի քրիստոնյաները Արևմտյան և Կենտրոնական Եվրոպայում, 16-րդ դար։ Պահանջվում էր կրկին մկրտվել հասուն տարիքում անաբապտիզմի համայնքի մեջ ընդունվելիս, մերժում եկեղեցական բոլոր կազմակերպություններն ու հիերարխիան, սրբապատկերները, խորհուրդը, ժխտում հոգևոր և աշխարհիկ իշխանությունների անհրաժեշտությունը, հրաժարում հարկ վճարելուց, հրաժարում զինվորական ծառայությունից և հասարակական պաշտոն զբաղեցնելուց։ Նրանք քննադատում էին հարստությունն ու սոցիալական անհավասարությունը, քարոզում ունեցվածքի ընդհանրություն։
Պատմություն
Անաբապտիզմի սոցիալական բազան քաղաքային պլեբեյությունն էր, գյուղացիությունը, բյուրգերականության արմատական խավերը։
Անաբապտիստները սերում էին արմատական-միստիկական աղանդից (ցուիկաույան քարոզիչները Թյուրինգիայում, սակրամենտիստները՝ Նիդերլանդներում) և ամենից վաղ տարածվեցին Գերմանիայում, որտեղ ստացան Թ. Մյունցերի աջակցությունը, և Ցյուրիխում (Շվեյցարիա)։ Նրանք 1524-1525 թթ. մասնակցեցին Գյուղացիական պատերազմին Գերմանիայում։
Գյուղացիական պատերազմից և Շվեյցարիայում Անաբապտիստների պարտությունից հետո այդ շարժման կենտրոնը տեղափոխվեց Հյուսիսային Նիդերլանդներ և Վեսֆալիա, հատկապես՝ Մյունստեր, որտեղ Անաբապտիստները գրավեցին իշխանությունը (Մյունստերիան կոմունա 1534-35)։ Վերջինիս անկումից հետո անաբապտիզմը տարրալուծվեց մի շարք ինքնուրույն հոսանքների, որոնցից անդիմադրողականների աղանդները սկզբնավորեցին բապտիստների հերձվածը։
Կատեգորիա:Անաբապտիզմ Կատեգորիա:Ռեֆորմացիա Կատեգորիա:Քրիստոնեական տերմիններ
Թամարա Հովհաննիսյան (կենսաբան)
Թամարա Տիգրանի Հովհաննիսյան (Իոանեսյան), հայ կենսաբան։ Կենսաբանական գիտությունների դոկտոր։
Լևոն Հովհաննիսյանի քույրը։
Կենսագրություն
Թամարա Հովհաննիսյանը ծնվել է 1904 թվականի հունիսի 3-ին, Իրանի Թավրիզ քաղաքում։ Ավարտել է Թիֆլիսի պետական համալսարանը։ Եղել է Վրաստանի գյուղատնտեսական ինստիտուտի մանրէաբանական լաբորատորիայի վարիչ։ Կենսաբանական գիտությունների դոկտոր է։
Աշխատանքները վերաբերում են թթենու շերամի որդի միջուկային պոլիէտրոզին ։
Ծանոթագրություններ
Կատեգորիա:Հայ կենսաբաններ Կատեգորիա:Կենսաբանական գիտությունների դոկտորներ Կատեգորիա:Թբիլիսիի պետական համալսարանի շրջանավարտներ
Մակրա (կոմունա)
Մակրա  (իտալ․՝Macra)՝ կոմունա Իտալիայում, Պիեմոնտ մարզի Կունեո գավառում։
Քեթլին Մաքֆարլենդ
Քեթլին Մաքֆարլենդ (Kathleen Troia "K.T." McFarland, ), ամերիկացի լրագրող և քաղաքական գործիչ։
Կենսագրություն
Ծնվել է Ջոզեֆ Տրոյանի և Էդիթ Տրոյանի ընտանիքում։ Քեթլինի եղբայրը՝ Մայքլը, աշխատել է որպես վերլուծաբան Նյու Յորքում ։
Մակրա (կոմունա)
Բնակավայրի հովանավորն է համարվում սուրբ Մարցելինը։
Քեթլին Մաքֆարլենդ
Կենսագրություն
Ստացել է բակալավրի աստիճան արվեստի Ջորջ Վաշինգտոնի համալսարանում, բակալավրի աստիճան արվեստի և մագիստրոսի արվեստի Օքսֆորդի համալսարանում, ինչպես նաև վերապատրաստվել է ստանալու դոկտորական աստիճան, բայց չի պաշտպանել թեզը։
Մակրա (կոմունա)
Արտաքին հղումներ
Կատեգորիա:Իտալիայի բնակավայրեր
Քեթլին Մաքֆարլենդ
Կենսագրություն
1970-1976 թվականներին եղել է ԱՄՆ Ազգային Անվտանգության խորհրդում Հենրի Քիսինջերի օգնականը ։
1982-1985 թվականներին՝ պաշտպանության նախարար Կասպար Ուայնբերգերի սպիչրայթեր (նաև ստացել է ԱՄՆ Սենատի պաշտպանության կոմիտեի աշխատակազմում աշխատելու փորձ)։ 1983 թվականի դեկտեմբերին Ուայնբերգերը Մաքֆարլանդին պաշտոնից ազատել էր հասարակայնության հետ կապերի իր օգնականի տեղակալի պաշտոնում։ 1983 թվականի հոկտեմբերին Բեյրութում ամերիկացի ծովային հետևակայինների շտաբում տեղի ունեցած պայթյունից հետո արված եզրակացությունների հիման վրա Մաքֆարլենդը ուայնբերգերի ելույթը նախապատրաստել էր 1984 թվականի նոյեմբերի 24-ին՝ Մամուլի ազգային ակումբում, որտեղ ձևակերպվել էին Ռեյգանի վարչակազմի ռազմական քաղաքականության հիմնարար դրույթները՝ ռազմական գործողություններ սկսել միայն ԱՄՆ-ի և նրա դաշնակիցների կենսական շահերին սպառնացող վտանգի դեպքում ։
2006 թվականին Մաքֆարլենդը միացավ Նյու Յորք նահանգից ԱՄՆ-ի Սենատի ընտրություններում Հանրապետական կուսակցությունից նրա թեկնածության առաջադրման համար մղվող պայքարին (գործող սենատորն այն ժամանակ Հիլարի Քլինթոնն էր, որը գնաց վերընտրությունների՝ ներկայացնելով դեմոկրատական կուսակցությունը) ։ 2006 թվականի սեպտեմբերի 12-ի փրայմերիզում Մաքֆարլանդը 74 108 ձայն է ստացել իր մրցակից Ջոն Սպենսեր 114 914-ի դեմ (հետագայում նա պարտվել է Քլինթոնի ընտրություններում)։
2016 թվականի նոյեմբերի 25-ին ընտրված նախագահ Դոնալդ Թրամփը Մաքֆարլենդին նշանակել է Ազգային անվտանգության հարցերով իր խորհրդականի տեղակալ ։
2017 թվականի մայիսի 19-ին նախագահ Թրամփը Մաքֆարլենդին առաջադրեց Սինգապուրում ԱՄՆ դեսպանի պաշտոնը զբաղեցնելու համար ։ Քանի որ 2017 թվականի վերջին Սենատը դեռ չի հաստատել նշանակումը, 2018 թվականի հունվարին Սպիտակ տունը կրկին առաջադրել է Մաքֆարլենդի թեկնածությունն այդ պաշտոնում։ 2018 թվականի փետրվարի 2-ին Մակֆարլենդը հրաժարվել է առաջադրումից ։
Անձնական կյանք
1984 թվականին Քեթլինը ամուսնացել է Ալան Ռոբերթս Մաքֆարլենդի հետ, որը հավասար գործընկեր է (general partner) ֆինանսական ընկերության Lazard Frères & Co-ում ։
Ծանոթագրություններ
Կատեգորիա:ԱՄՆ-ի հանրապետական կուսակցության անդամներ Կատեգորիա:Օքսֆորդի համալսարանի շրջանավարտներ Կատեգորիա:Ջորջ Վաշինգտոն համալսարանի շրջանավարտներ Կատեգորիա:20-րդ դարի ամերիկացի քաղաքական գործիչներ Կատեգորիա:Ամերիկացի լրագրողներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ամերիկացի կին քաղծառայողներ
Լե Մաթ
Լե Մաթ (Les Mathes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Տրամբլադ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17225։
Բնակչություն
Համայնքի բնակչությունը 2010 թվականին կազմում էր 1740 մարդ։
Արտաքին հղումներ
Կատեգորիա:Ֆրանսիայի համայնքներ
Գևորգ Չաուշի հուշարձան (այլ կիրառումներ)
Գևորգ Չաուշի հուշարձան, կարող է վերաբերել՝
Պոմպու
Պոմպու(Pompu) կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 294 մարդ (2008 թվականի տվյալներով), բնակչության խտությունը կազմում է 57 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 9095։ Հեռախոսային կոդը՝ 0783։
Ժողովրդագրություն
'''Բնակչության թվաքանակի փոփոխությունները.
Լևոն Խաչատրյան (այլ կիրառումներ)
Լևոն Խաչատրյան անուն-ազգանունը կարող է վերաբերել հետևյալ անձանց.
Sweet Dreams
«Sweet Dreams», ամերիկացի երգչուհի Բիյոնսեի երգը՝ թողարկված 2009 թվականի հունիսի 2-ին որպես նրա I Am… Sasha Fierce երրորդ ստուդիական ալբոմի 6-րդ սինգլ։
Եղել է առաջին երգերից մեկը, որ գրվել է թողարկվելիք ալբոմի համար։ Երգի առաջին անվանումը եղել է «Beautiful Nightmare» : Ձայնագրումից մեկ օր անց դեմո տարբերակը հայտնվել է համացանցում ։ Որպես I Am… Sasha Fierce ալբոմի վեցերորդ սինգլ նախատեսվում էր թողարկել Broken-Hearted Girl երգը, սակայն վերջին պահին ընտրվել է ավելի պարային «Sweet Dreams» երգը ։